Στριφτά ζυμαρικά με πέστο βασιλικού
Τα trofie είναι ζυμαρικά της Λιγουρίας, κάτι ανάμεσα σε μικρά νιόκι και βίδες.
400 γρ. trofie ή βίδες ή στριφτάρια, 100 γρ. φύλλα πλατύφυλλου βασιλικού, 200 ml ελαιόλαδο, 3 σκελίδες σκόρδο, καθαρισμένες, 50 γρ. κουκουνάρια, καβουρδισμένα + λίγα ακόμα για το σερβίρισμα, 3 κουτ. σούπας παρμεζάνα τριμμένη + λίγη ακόμα για το σερβίρισμα, αλάτι, φρεσκοτριμμένο πιπέρι
Χτυπάμε στον πολυκόφτη όλα τα υλικά για το πέστο μέχρι να σχηματιστεί μια λεία κρέμα.Σε άφθονο αλατισμένο νερό που κοχλάζει βράζουμε τα ζυμαρικά σύμφωνα με τις οδηγίες της συσκευασίας.Τα σουρώνουμε και κρατάμε λίγο από το νερό που τα βράσαμε στην άκρη.Τα ρίχνουμε αμέσως στην άδεια πλέον κατσαρόλα και τα ανακατεύουμε με τη σάλτσα πέστο.Αν η σάλτσα είναι πολύ πηχτή την αραιώνουμε με λίγο από το νερό που κρατήσαμε στην άκρη.Αλατοπιπερώνουμε (με προσοχή γιατί η παρμεζάνα είναι αρκούντως αλμυρή) και σερβίρουμε αμέσως.Αν θέλουμε, πασπαλίζουμε με λίγη παρμεζάνα τριμμένη και καβουρδισμένα κουκουνάρια.
Ζυμαρικά,Χόρτα , Μυρωδικά,Χορτοφαγικά